Í seinastu viku settu fólk frá Kartverket í Noregi eina mátistøð upp á Umhvørvisstovuni. Mátistøðin skal máta sonevndar sólstormar, sum m. a. hava stóra ávirkan á neyvleikan av gps’ arum. Hetta er ein av 12 mátistøðum, sum verða settar upp kring norðurhøv, m. a. á Svalbard, Bjarnoynni, Jan Mayen, í Íslandi, í Føroyum og í sjálvum Noregi. Nú dagarnir styttast og komandi sunnudagur er 1. sunnudagur í advent, hugna nógv sær við at tendra livandi ljós. Gev gætur, at livandi ljós kunnu vera ring fyri inniluftina og skaða heilsuna, umframt at tey kunna innihalda umhvørvisskaðilig evni. Keyp tí ikki eitthvørt kertuljós. Áhugin fyri frílendisætlanini í Hoydølum er stórur, tí ikki færri enn 100 fólk høvdu leitað sær á borgarafund í gjárkvøldið. Tað fyrimyndarliga samstarvið millum land og kommunu um ætlanina var einaferð enn staðfest, tá Jacob Vestergaard landsstýrismaður og Heðin Mortensen borgarstjóri bjóðaðu fundarluttakarunum vælkomnum.